***Jackass: The Game*** er et videospill basert på den populære TV-serien *Jackass*. Det ble utviklet under lisens av Sidhe Interactive i Wellington på New Zealand for PlayStation 2 og PlayStation Portable. Spillet ble første gang vist under E3-messen i 2006, bak lukkede dører.[]

Nintendo DS-utgaven av spillet er utviklet av Sensory Sweep Studios i Salt Lake City i Utah i USA.[]

Det har blitt bekreftet av Sidhe Interactive at hele Jackass-besetningen skal gi stemmer til, og være modeller for, spillfigurene (unntatt Bam Margera som ikke er med).[] Johnny Knoxville og andre fra Jackass-gjengen har også gitt utvikleren ideer til stunt, basert på stunt som ikke ble brukt i serien. En trailer ble lansert i juni 2007 på spillets offisielle nettsted, sammen med coverbildet.

Spillet
-------

I en artikkel på IGN.com, ble det sagt at videospillet kommer til å bestå av 40 minispill som tett følger stilen fra både serien og filmen.[] Jason «Wee-Man» Acuña får egne minispill. Spillets offisielle nettside oppgir at Nintendo DS-utgaven har en fri spillverden hvor spillere kan samarbeider for å gjøre stunt.[]

### Handling

Som regissør for Jackass er målet å få best mulig opptak av opptil 36 stunt i spillet, for å lage en ny Jackass-serie for MTV. Alle stuntene må nå et minstekrav for kvalitet før MTV sender episodene på lufta. Den nye serien skal ha syv episoder med opptak.[]

### Moduser

Jackass tilbyr to spillmoduser for spillere:[]

* MTV Story Mode: Hovedmodusen i Jackass: The Game, driver spillets framgang på en fortellende måte. Ved å spille MTV Story Mode kan du låse opp nytt innhold i spillet.

Episoder – Stunt blir samlet til episoder. Episodene i spillet ligner formatet og oppbyggingen av TV-serien: en rekke stunt i et mer eller mindre sammenhengende tema. I hver episode kan spilleren utføre stunt i en vilkårlig rekkefølge.
Fremgang i spillet – Man når mål i spillet ved å samle opptak av stunt til en episoder.

Mottakelse
----------

Jackass: The Video Game for PSP ble kåret til månedens spill av IGN PlayStation Portables lesere i september 2007.

PSP-utgaven vant også prisen for brukerskapt innhold ved TUANZ Business Internett 2007 Awards i november 2007, pga. mulighetene for videoopptak, redigering og deling.

Referanser
----------

1. ↑  «Jackass to painfully become a video game this September @ Gaming Target». *www.gamingtarget.com*. Besøkt 6. mars 2016.
2. ↑  Team, By IGN PlayStation. «Game of the Month: September 2007». *IGN*. Besøkt 6. mars 2016.
3. ↑  «TUANZ - 2006 Categories & Criteria». 6. oktober 2006. Arkivert fra originalen 6. oktober 2006. Besøkt 6. mars 2016.

Eksterne lenker
---------------

* (en) *Jackass: The Game* hos MobyGames Rediger på Wikidata

* (en) *Jackass: The Game* hos MobyGames Rediger på Wikidata

* (en) *Jackass: The Game* på Internet Movie Database Rediger på Wikidata

* (en) *Jackass: The Game* på Behind The Voice Actors Rediger på Wikidata

* (en) *Jackass: The Game* hos Internet Game Database Rediger på Wikidata

* (en) *Jackass: The Game* hos GameFAQs Rediger på Wikidata

* (en) *Jackass: The Game* hos GameFAQs Rediger på Wikidata

* (en) *Jackass: The Game* hos GameFAQs Rediger på Wikidata

Portal: Videospill